Қазақстан Республикасы

Қаржы министрлігінің

Мемлекеттік кірістер комитеті

Төрағасының

2018 жылғы «\_24\_» \_09\_\_

№\_435\_ бұйрығына

1-қосымша

**«Мемлекеттік кірістер органдары қызметінің ең үздік PR стратегиясы» республикалық конкурсының ережелері**

**1. Жалпы ережелер**

1. Осы «Мемлекеттік кірістер органдары қызметінің ең үздік PR стратегиясы» республикалық конкурсының ережелері (бұдан әрі – Ереже) «Мемлекеттік кірістер органдары қызметінің ең үздік PR стратегиясы» республикалық конкурсын (бұдан әрі – Конкурс) өткізу тәртібін, ұйымдастыру комитетінің, Конкурстық комиссияның, Конкурс қатысушыларының құқықтары мен міндеттерін айқындайды.

2. Конкурс мемлекеттік кірістер органдарының (бұдан әрі – МКО) имиджін арттыру және қызметін жетілдіру, қызметшілерінің әлеуетін іске асыру және көтермелеу, сондай-ақ МКО PR-стратегиясын және ішкі корпоративтік коммуникацияларды іске асыру мақсатында МКО қызметшілерінің арасында өткізіледі.

3. Конкурсқа қатысуға: PR стратегиясының жобалары мен тұсаукесерлерін қоса отырып PR стратегиясының сипаттамасы (бұдан әрі - Материалдар) қамтылған PR стратегиясының жобалары қабылданады.

4. Конкурс жеңімпаздары және сыйлықтарды бөлу Конкурстық комиссия шешімінің негізінде айқындалады.

5. Конкурстық комиссия Қазақстан Республикасы Қаржы министрлігі Мемлекеттік кірістер комитетінің (бұдан әрі – Комитет) қызметшілерінен, үкіметтік емес ұйымдар мен Комитеттің төрағасы айқындаған құрамда қоғамдық өкілдерден тұрады.

6. Конкурстық комиссия нәтижелерді бағалау және жеңімпаздарды таңдау кезінде осы Ереженің 5-тарауында көрсетілген өлшемшарттарды басшылыққа алады.

7. Сыйақыларды беру мен дипломдарды тапсыру кәсіби мереке Ұлттық валюта – теңге күні қарсаңында орайластырылатын болады.

8. Конкурстың өткізілуін үйлестірумен Комитет төрағасы айқындаған құрамда Ұйымдастыру комитеті айналысады.

**2. Ұйымдастыру комитетінің құқығы мен міндеттері**

9. Ұйымдастыру комитеті:

үміткерге осы Ереженің 5-тарауының шарттарына сәйкес келмеуі негізінде Конкурсқа қатысудан бас тартуға құқылы.

10. Ұйымдастыру комитеті:

барлық үміткерлерге тең жағдай жасауға;

Конкурстың ашық өтуін қамтамасыз етуге;

Конкурстың нәтижелері туралы мәліметтердің алдын ала жария етілуіне жол бермеуге міндетті.

**3. Конкурстық комиссияның міндеттері**

11. Конкурстық комиссия:

барлық үміткерлер үшін тең жағдай жасауға;

Конкурсқа келіп түскен Материалдарды бағалауға;

жеңімпаздарды айқындаумен Конкурс қорытындысын шығаруға;

Конкурстың нәтижелері туралы мәліметтердің алдын ала жария етілуіне жол бермеуге міндетті.

12. Конкурстық комиссия мүшесінің Конкурсқа қатысуына жол берілмейді.

**4. Қатысушылардың құқықтары мен міндеттері**

13. Конкурсқа қатысушылар:

Конкурсты өткізу шарттары мен тәртібі туралы ақпарат алуға;

Ұйымдастыру комитетіне осы Ережелерді түсіндіруі үшін жүгінуге;

Конкурсқа қатысу үшін Материалдарды жолдауға құқылы.

14. Конкурсқа қатысушылар:

осы Ережені алдын ала зерделеуге;

осы Ереженің 5-тарауына сәйкес Материалдарды ұсынуды қамтамасыз етуге;

осы Ережеде көзделген қағидалар мен рәсімдерді сақтауға міндетті.

**5. Конкурсты өткізу тәртібі**

15. Республикалық конкурс төрт кезеңде өткізіледі:

Конкурс туралы жариялау;

Конкурсқа қатысу үшін Материалдарды қабылдау;

Конкурстық комиссияның Материалдарды қарауы;

қорытынды жасау және жеңімпаздарды жариялау.

16. Комитеттің [www.kgd.gov.kz](http://www.kgd.gov.kz) ресми сайтында Конкурсты өткізу туралы хабарландыру, оны өткізудің шарттары туралы ақпарат және жобаларды қабылдаудың PRkonkurs\_kgd@mgd.kz электрондық мекенжайы жарияланады.

17. Мемлекеттік кірістер органдары қызметшілерінің Конкурсқа қатысуына рұқсат етіледі.

18. Материалдарда: PR стратегиясының сипаттамасы, Microsoft Power Point форматында тұсаукесерлерді және еркін нысанда PR стратегиясының жоспарын қоса беру мүмкіндігімен, Microsoft Office Word форматында, осы Ережелерге қосымшаға сәйкес нысан бойынша ресімделетін мұқаба парағын қамтуы тиіс.

19. Бір үміткер 1 (бірден) аспайтын Материалдар топтамасын ұсынады.

20. Материалдар Ұйымдастыру комитетінің PRkonkurs\_kgd@mgd.kz электрондық мекен-жайына мемлекеттік және орыс тілдерінде 2018 жылғы 1 қарашадан кешіктірмей ұсынылады.

21. PR стратегиясы, оның ішінде:

1) салықтық және кедендік әкімшілендіруді іске асыру мәселелері бойынша қоғамдық пікір қалыптастырудың жаңа тиімді әдістерінің пайымын;

2) бұқаралық ақпарат құралдарымен, қоғамдық ұйымдар өкілдерімен, қоғам қайраткерлерімен және блогерлермен өзара іс-қимылдардың жаңа тиімді тәсілдерін;

3) нысаналы аудитория үшін кең ауқымды бұқаралық-түсіндіру жұмыстарын жүргізу бойынша ұстанымдар;

4) халықтың хабардарлығын арттыру есебінен мемлекеттік кірістер органдарында сыбайлас жемқорлықтың алдын алуға және жолын кесуге ықпал ететін жобалар;

5) сыртқы және ішкі корпоративтік коммуникацияларды дамытуға, мемлекеттік кірістер органдарының баспасөз қызметтерін дамытуға ықпал ететін жобалар;

6) мемлекеттік кірістер органдары қызметшілерінің қатарынан негізгі спикерлерді қалыптастыру бойынша пайымы қамтылады.

22. Конкурс Материалдарды қарау материалдарды қабылдау аяқталған күннен бастап 10 күн ішінде өткізілетін Конкурстық комиссияның отырысында жүзеге асырылады.

23. Конкурстық комиссия әрбір Материал бойынша дауыс беру арқылы шешім қабылдайды, дауыс тең болған жағдайда – Конкурстық комиссия төрағасының даусы шешуші болып табылады.

24. Конкурстық комиссияның хатшысы Конкурстық комиссия мүшелерінің ішінен сайланады.

25. Конкурстық комиссияның шешімі хаттама түрінде ресімделеді, Ұлттық валюта – теңге күні мерекесіне дейін үш күннен кеш емес мерзімде Конкурстық комиссия мүшелерінің барлығы қол қояды.

26. Конкурстық комиссия Материалдарды бағалау кезінде мынадай өлшемшарттарды:

белгіленген тақырыпқа сәйкес келуін;

жаңалықтар беруін;

белгіленген проблемаларды талдау сапасын назарға алады.

27. Жеңімпаздарды хабарлау 3 (үш) жүлделі орынға конкурстың жалпы қорытындысын шығару шеңберінде өткізіледі.

28. Тақырыпқа сәйкес келмейтін, сондай-ақ ұсыну мерзімі аяқталғаннан кейін келіп түскен Материалдар Конкурсқа жіберілмейді.

29. Жеңімпаздарды марапаттау Астана қаласында өткізілетін салтанатты шара шеңберінде Конкурстық комиссияның шешіміне сәйкес жүргізіледі.

Қазақстан Республикасы

Қаржы министрлігінің

Мемлекеттік кірістер комитеті

Төрағасының

2018 жылғы «\_24\_» \_\_09\_

№\_435\_\_ бұйрығына

2-қосымша

**«Мемлекеттік кірістер органдары қызметінің ең үздік PR стратегиясы» республикалық конкурсының Конкурстық комиссиясының**

**құрамы**

|  |  |
| --- | --- |
| Теңгебаев Ардақ Мырзабайұлы | – Комитет төрағасы, Конкурстық комиссияның төрағасы |
| Тәкиев Мәди Төкешұлы | – Комитет төрағасы орынбасарының міндетін атқарушы |
| Борамбаева Айсұлу Қасенқызы | – Комитеттің Ішкі әкімшілендіру департаментінің директоры |
| Жұлмұхамбетов Қайрат Басқараұлы | – Комитеттің Салық салу әдіснамасы департаментінің директоры |
| Рахымов Қуат Жеңісұлы | – Комитеттің Кедендік операциялар департаментінің директоры |
| Ахметқалиев Қуаныш Жұмағалиұлы | – Комитеттің Ішкі қауіпсіздік басқармасының басшысы |
| Зикеев Ерлібек Қырғызбайұлы | – Комитеттің Цифрландыру және мемлекеттік қызмет департаменті Мемлекеттік қызмет басқармасының басшысы |
| Шарипова Райхан Қапсалямқызы | – Комитеттің Жұртшылықпен байланыс басқармасының бас сарапшысы |
| Әуесбай Қанат Әуесбайұлы | – тележүргізуші, медиа-тренер, журналист (келісім бойынша) |
| Бағдатов Ержан Амангелдіұлы | – «DARA Consult» ЖШС директоры (келісім бойынша) |
| Есен Махаббат | – журналист, медиа-тренер, Қазмедиа мектебінің директоры (келісім бойынша) |
| Көккөзова Ләззат Ержанқызы | – «SUCCESS K» Медиа агенттігінің бас директоры, журналист (келісім бойынша) |
| Мүкей Айгүл Әдиятоллақызы | – журналист, қоғам қайраткері (келісім бойынша) |
| Нығметов Артур Сағидоллаұлы | – журналист, қоғам қайраткері (келісім бойынша) |

Қазақстан Республикасы

Қаржы министрлігінің

Мемлекеттік кірістер комитеті

Төрағасының

2018 жылғы «\_\_» \_\_\_\_\_\_\_\_\_

№\_\_\_ бұйрығына

3-қосымша

**«Мемлекеттік кірістер органдары қызметінің ең үздік PR стратегиясы» республикалық конкурсының ұйымдастыру комитетінің**

**құрамы**

|  |  |
| --- | --- |
| Қасымова Әлия Талғатқызы | – Комитеттің Ішкі әкімшілендіру департаменті Ұйымдастыру басқармасының бас сарапшысы |
| Әлмұрзаев Әсет Мәуленұлы | – Комитеттің Цифрландыру және мемлекеттік қызмет департаменті Ақпараттық технологиялар басқармасының сарапшысы |
| Байқадамова Гүлназ Қажиахметқызы | – Шығыс Қазақстан облысы Мемлекеттік кірістер департаменті Түсіндірме жұмыстары басқармасының Кедендік заңдарды түсіндіру бөлімінің басшысы. |

Қазақстан Республикасы

Қаржы министрлігінің

Мемлекеттік кірістер

комитеті төрағасының

2018 жылғы «\_\_» \_\_\_\_\_\_\_\_\_

№\_\_\_ бұйрығымен бекітілген

«Мемлекеттік кірістер органдары

қызметінің ең үздік PR стратегиясы»

республикалық конкурсының

ережелеріне

қосымша

нысан

**МҰҚАБА БЕТІ**

**PR СТРАТЕГИЯСЫ**

Әзірлеген автордың Т.А.Ә. (ол болған кезде) (толық)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Жұмыс орны туралы мәлімет (МКД/лауазымы)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Байланыс мәліметтері (телефон/электронды мекенжайы)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қосымша ақпараттар (қалауы бойынша толтырылады)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_